 Ìkọlù UK: Agbébọn pa ọmọ asòfin àpapọ Nàíjíríà kan Abraham Badru ni ọmọ kansoso tí ìyá rẹ bí Abraham, tó ń sisẹ gẹgẹ bíi Olùkọni lérée bọọlù lẹyìn tó gba oyè kún oyè nílé ẹkọ fásitì Gloucestershire ní ìlú ọba ni wọn sekúpa ní ìlú London lọjọ Àìkú. Aláìsí náà, tíí se ọmọ kan soso tí ìyá rẹ bí, ni àwọn kan sádédé yìnbọn fún níwájú ilé ìyá rẹ lásìkò tó ń bọ sílẹ nínú ọkọ rẹ, èyí tó mú kí ìyá rẹ sáré jáde síta, tó sì di òkú ọmọ rẹ mọ àyà. A gbọ pé Abraham,ni èèyàn kẹwàá tí wọn yóò yìnbọn pa ní ìlú London ní ààrin ọsẹ méjì. Àwọn iròyin tì ẹ leè ní ìfẹ síí: Nígbà tó ń sàlàyé ikú tó pa ọmọ rẹ, Asòfin Badru ní, ọmọ òun kò rin ìrìnkurìn nítorí ọdọ òun ló ti kúrò ní aago mẹsàn án alẹ ọjọ náà, tí àwọn méjéèjì sì jíròrò nípa ọrẹbìnrin rẹ tó fẹ dẹnu ìgbeyàwó kọ eyí tó kí àwọn fi se awo. Ikú Abraham dùnmí jọjọ Baba Abraham, Asòfin Badru ní, ọmọ jẹẹjẹ, tó gbọràn ni Abraham, tí kìí se ojo. Kódà ó kojú àwọn jàǹdùkú kan tó fẹ fi tipátipá bá obìnrin kan lòpọ. Fẹmi Gbàjàbíàmíà, olórí ọmọ ẹgbẹ òsèlú tọ pọ jùlọ nílé asojú sòfin ilẹ wa, nínú àtẹjáde kan tó fi síta ní Àbújá rọ àwọn asòfin yòókù láti tu mọlẹbí náà nínú. : Àwọn agbébọn ti pa ọdọkùnrin kan, Abraham Badru, ẹni ọdún mẹrìndínlọgbọn, tíí se ọmọ Asòfin Dọlápọ Badru, tó ń sojú ẹkùn ìdìbò erékùsù ìpínlẹ Èkó ní ilé asojú sòfin ní Àbújá. 